Jutt käib Facebooki kogunevast pildimaterjalist, millel jäädvustatud isikute kohta koguneb iga konto kaudu üksikute bittide kaupa informatsiooni. Kuna suhtlusvõrgustik kaardistab suhtlemiste võrgusikke, koguneb seda haldava ettevõtte kätte unikaalne informatsioon, mille  abil ta võib tuvastada umbes 500 miljoni inimese tehtud piltidel asuvate isikute nimed ja kõik muu, mis vagunite kaupa nime-vedurile järgnevad. Usutavalt suudab pool miljardit inimest pildistada ka ülejäänut 12-13 mitte-Facebooklast, ehk omapärase pilditeenusega on kaetud absoluutne enamus maa elanikest. See on ju uudne, planetaarne nägemismälu, mille olemasolust pole enamusel veel aimugi, selle kasutamisest sündivatest uutest olukordadest rääkimata.